
           Обособена позиция № 2








Проект!
ДОГОВОР ЗА ОБЩЕСТВЕНА ПОРЪЧКА
№ ..........................
Днес, …………….. г., в гр. София, след проведена процедура за възлагане на обществена поръчка, открита с Решение № ……………………… от ……………….…..г. на директора на ДУССД - МВР в качеството на Упълномощено лице по смисъла на чл. 7, ал. 1 от Закона за обществените поръчки (ЗОП) и на основание чл. 112, ал.1 от ЗОП се сключи настоящият договор по споразумение HOME/2016/ISFB/AG/EMAS/0046 „Укрепване на капацитета свързан с миграционния натиск на външните граници на Р България”, поддейност 6: „Укрепване на капацитета за гранично наблюдение”, между:
1. МИНИСТЕРСТВО НА ВЪТРЕШНИТЕ РАБОТИ, със седалище и адрес на управление: гр.София, ул. „Шести септември” № 29, БУЛСТАТ 000695235, ИН по ДДС: BG 000 695 235, представлявано от Емил Христов Шушков –директор на ДУССД-МВР, оправомощен. със заповед № 8121з-1199/19.09.2017 г. на Министъра на вътрешните работи, от една страна, наричан по-долу „ВЪЗЛОЖИТЕЛ”,                               и 
2. .............................................................................................................................................................,
със седалище и адрес на управление: …………………………………………………………….,
ЕИК (БУЛСТАТ) ............................., представляван от …………………………………………,
действащ в качеството си на 
....................., ЕГН ....................., от друга страна, наричана по-долу „Изпълнител”, се сключи този договор за обществена поръчка.

Страните се споразумяха за следното: 

І. ПРЕДМЕТ НА ДОГОВОРА

Чл. 1. Възложителят възлага, а Изпълнителят приема да достави 2600 броя мушами противодъждовни, цвят маслено зелен, по обособена позиция № 2 „Доставка на мушами противодъждовни, цвят маслено зелен” 2 600 броя, обществена поръчка с предмет „Доставка на летни трикотажни блузи с къси ръкави, цвят маслено зелен, мушами противодъждовни, цвят маслено зелен и ръкавици кожени за служители на ГДГП, участващи в СПО” наричани по-долу „изделия” в съответствие с Техническа спецификация – Приложение №… и Техническо предложение – Приложение №… и Ценово предложение – Приложение №…, неразделна част от този договор. 
ІІ. СРОК И МЯСТО НА ИЗПЪЛНЕНИЕ


Чл. 2. (1) Настоящият договор се сключва за срок от ……… (до 4 (четири) месеца), считано от датата на подписването му, но не по-късно от крайния срок на допустимост на разходите по Грантовото споразумение HOME/2016/ISFB/AG/EMAS/0046.). 

(2) Изпълнението на договора е чрез еднократна доставка след подадена от Възложителя писмена заявка до Изпълнителя в срок до 10 дни от влизане в сила на договора, с посочени артикули, количества и размерна спецификация. 
Чл. 3. Мястото на доставка на изделията е в гр. София, кв. „Захарна фабрика”, ул. „Кукуш” № 1, централни вещеви складове на МВР.

ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 4. Изпълнителят е длъжен:

1. да изпълни поръчката с грижата на добрия търговец в сроковете, определени в този договор;

2. да достави изделията в състояние и изисквания съобразно този договор и съгласно приложените към него Техническа спецификация, ценово предложение и техническото предложение;

3. да уведоми писмено Възложителя за извършването на доставката най-малко 5 (пет) работни дни предварително, както и да уведоми ГДГП 5 работни дни преди датата на доставката на e-mail: nsgp@mvr.bg;

4. да достави изделията и предаде на представители на Възложителя доставените изделия в количество, състояние и качество, съответстващо на уговореното, и на определеното място за изпълнение в този договор;

5. да прехвърли на Възложителя собствеността върху доставените изделия при доставката им и подписването на двустранен предавателно-приемателен протокол;

6. да отстранява недостатъците на изделията за своя сметка, установени при приемането им и в гаранционния срок;

7. да осигурява достъп на представители на Възложителя до всички документи, свързани с изпълнение на този договор, за извършване на контрол на качеството на изделията;

8. да не използва по никакъв начин, включително за свои нужди, или да не разгласява пред трети лица каквито и да било данни и информация, станали му известни при или по повод изпълнението на настоящия договор, за цели, които не са свързани с предмета на този Договор, или която информация ВЪЗЛОЖИТЕЛЯТ няма интерес да бъде разкривана, освен с предварителното писмено съгласие на ВЪЗЛОЖИТЕЛЯ. ИЗПЪЛНИТЕЛЯТ поема задължение да осигури тези действия от всяко лице от екипа си.
9. да съдейства на националните или други компетентни органи съгласно грантовото споразумение при извършване на одити, контрол и проверки при усвояването и разходването на средствата по този договор.

10. да предприеме необходимите мерки, за да осигури визуалната идентификация на предоставената  доставка (лого на програмата с информация за източника на финансиране).

11. да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелство, което предизвиква или може да предизвика подобен конфликт.

12. да изпълнява указанията и изискванията на ВЪЗЛОЖИТЕЛЯ, изразени при съгласуване, одобряване и приемане изпълнението на дейностите по договора, да отстранява недостатъци и пропуски и да извършва необходимите поправки за своя сметка.

Чл. 5. Изпълнителят има право:

1. да иска от Възложителя необходимото съдействие за изпълнение на поръчката;

2. да иска от Възложителя да приеме доставката;

3. да получи възнаграждение за изпълнената поръчка в размера и при условията на този договор.

Чл. 6. Изпълнителят има право/няма право да ползва подизпълнител при изпълнение на договора. 

(Когато в процедурата изпълнителят е посочил, че ще ползва подизпълнители при изпълнение на обществената поръчка вместо този текст в договора се изписва следното:
Чл. 6. (1) При изпълнение на договора Изпълнителят има право да ползва следните подизпълнители за : ............................................................................................

(посочват предвидените подизпълнители, вида на дейностите от предмета на поръчката, които ще изпълняват съответните подизпълнители, и дела от поръчката, който ще им е възложи)

(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1. 
(3) Отговорността за изпълнение на договора е на Изпълнителя. 
(4) В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП).

(5) Замяна или включване на подизпълнител по време на изпълнение на договора се допуска по изключение, когато възникне необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата за възлагане на обществената поръчка;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(6) При замяна или включване на подизпълнител изпълнителят представя на въложителя всички документи, които доказват изпълнението на условията по ал. 5.

Чл. 7. Когато Изпълнителят има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора.
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 8. Възложителят се задължава :

1. да оказва необходимото съдействие на Изпълнителя при изпълнението на доставката;

2. да приеме доставените изделия;

3. да заплати възнаграждение на Изпълнителя в размера и при условията на този договор.


Чл. 9. Възложителят има право:

1. да иска от Изпълнителя да изпълни поръчката в срок и без отклонения от възложеното;

2. да иска от Изпълнителя да му предаде изделията - предмет на доставка;

3. да откаже да приеме доставените изделия, ако открие недостатъци или несъответствия между доставените изделия и изискванията на този договор.
4. да извършва проверка във всеки момент от изпълнението на договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ.

5. да претендира отстраняването на отклонения и недостатъци за сметка на ИЗПЪЛНИТЕЛЯ при установяване на некачествена работа, която не е в съответствие с Техническото предложение на Изпълнителя.

V. ПРИЕМАНЕ НА ДОСТАВКИТЕ. ГАРАНЦИОНЕН СРОК. РЕКЛАМАЦИИ.

Чл. 10. (1) Приемането на изделията се извършва на мястото на изпълнение, посочено в чл. 3. Доставките се придружават с гаранционни карти, инструкция за експлоатация,  със сертификати за произход и качество, издадени от производителя, в които са посочени техническите параметри на продуктите /придружени с преведени и заверени от Изпълнителя копия, ако доставката е от внос/, фактури със заличени стойности за закупените основни материали при доставката на всяка партида готови изделия, декларация за съответствие и сертификат за качество на вложения в партидата основен материал, издаден от производителя. 

Гаранционните карти следва да са попълнени и подпечатани от изпълнителя и да съдържат следната информация: име на доставчика; вид на изделието; дата на доставка на изделията от Изпълнителя; поле за вписване името на служителя, на когото се предоставят изделията (попълва се от Възложителя); поле за дата на предаване на изделията на служителя (попълва се от служител на Възложителя); опаковка; гаранционен срок при експлоатация; съществени характеристики; поддръжка и почистване; съхранение.


(2) Приемат се изделия, които са без недостатъци и отговарят на изискванията на този договор.  При установяване на недостатъци, друго качество и несъответствие, приемането на партидата се отказва. 

 (3) Приемането на изделията се удостоверява с предавателно-приемателен протокол, подписан в два екземпляра от представители на Възложителя и Изпълнителя, след представяне на протокол за оценка на качеството, подписан от представител/и на Възложителя.
(4) Качеството на готовите изделия и на вложените материали в тях се контролират чрез проверки по преценка на Възложителя, както следва:

1. Анализ в акредитирана изпитвателна лаборатория (АИЛ), в рамките на Европейския съюз, на изделия взети по метода на случайния подбор от доставените количества, като разходите по проведените анализи и пробите от материали и готови изделия са за сметка на Изпълнителя. Протоколът от изпитване /оригинал със свеж печат и подпис/ е с отразени в него резултати по всички характеристики, посочени в Техническата спецификация на материалите  и с дата на издаване, следващата датата на доставката.
        
 2. Количества за анализ - вземат се за анализ по 2 броя за цялото количество, по преценка на Възложителя в зависимост от доставките, взети по метода на случайния подбор от доставяните количества. 



3. Изделията предоставени за анализ са за сметка  на Изпълнителя и се възстановяват от него на Възложителя в срок от 30 календарни дни от датата на уведомяване. Анализът ще се извърша в акредитирана лаборатория в рамките на Европейския съюз.
(5) За периода от предаване на изделията в мястото на изпълнение до изготвянето на протокола за оценка на качеството, се съставя протокол за временно съхранение, подписан в два екземпляра от представители на Възложителя и Изпълнителя.

(6) Само когато въз основа на резултатите от проверката на качеството на база извършения анализ в АИЛ, представители на Възложителя установяват, че изделията съответстват на изискванията на договора, се изготвя протокол за оценка на качеството, който е основание за подписване на предавателно-приемателен протокол за същите изделия. В този случай за дата на приемане на изделията се счита датата на съставяне на протокола за временно съхранение, което се отразява в предавателно-приемателния протокол. За периода от подписването на протокола за временно съхранение до подписване на предавателно-приемателен протокол, Изпълнителят не дължи неустойка за забавено изпълнение на договора, освен ако протоколът за временно съхранение е подписан след като Изпълнителя е изпаднал в забава.
 (7) В случай че въз основа на резултатите от проверката на качеството чрез извършения анализ в АИЛ, представители на Възложителя установят, че изделията не съответстват на изискванията по този договор, доставката се връща на Изпълнителя за негова сметка, с констативен протокол, приложение на който е протокола за оценка на качеството с отразени в него несъответствия. В случаите на тази алинея Изпълнителя дължи неустойка за забавено изпълнение на доставката, когато е налице просрочие на задължението.

(8) Всички разходи за анализи в АИЛ са за сметка на Изпълнителя.
Чл. 11. (1) Минимален гаранционен срок на изделията – 24 месеца от подаване на предавателно-приемателен протокол.

(2) Гаранционният срок на изделията при експлоатация е не по-малко от 90 (деветдесет) дни. Този срок започва да тече от датата на предоставяне на изделията на съответния служител на МВР- ползвател. Възложителя предоставя изделията на служителите на МВР с попълнена гаранционна карта, в която се посочва датата на предаване. 
(3) Изпълнителят се задължава в гаранционния срок по ал. 1 да отстранява за своя сметка недостатъците на изделията чрез замяна на изделието в срок до 15 (петнадесет) дни от предявяването на рекламацията.

(4) Ако Изпълнителят не изпълни задължението си по ал. 2, Възложителят има право да върне изделията с недостатъците и да получи обратно заплатеното възнаграждение, съразмерно на стойността на върнатите изделия.


Чл. 12. Рекламации по количествата на доставените изделия се правят в момента на получаването им.


Чл. 13. (1) Рекламации относно качеството и скрити дефекти се заявяват от Възложителя в срок от 5 (пет) работни дни от откриването им.

(2) При предявяване на рекламация Изпълнителят и Възложителя съставят протокол за рекламация.


Чл. 14. (1) В случай на възникване на спор между страните по договора, Възложителят осигурява проверка на рекламираните изделия от оторизирана контролна организация в присъствието на представители на двете страни, за което се съставя надлежен протокол. Всички разходи по проверката са за сметка на Изпълнителя.


(2) Изпълнителят възстановява на Възложителя за своя сметка изпратените за проверка от оторизирана контролна организация изделия след покана на Възложителя.  

VІ. УСЛОВИЯ И НАЧИН НА ПЛАЩАНЕ
Чл. 15. Общата стойност на договора е в размер на ........ (.......) лева без данък върху добавената стойност (ДДС) и ……………(……..) лева с включен данък върху добавената стойност (ДДС), франко мястото на изпълнение, съгласно ценовото предложение на Изпълнителя- Приложение № …., неразделна част от настоящия договор. 
Чл. 16. (1) Плащането се извършва по банков път в рамките на 30 (тридесет) дни, след представяне на двустранно подписан предавателно-приемателен протокол за доставка, съгласно чл. 10, ал. 3 и оригинална фактура.

(2) Банковата сметка на Изпълнителя е:

Банка: ..............................................

IBAN: ............................................

BIC Code: .......................................

(3) Във фактурите, които ИЗПЪЛНИТЕЛЯТ издава във връзка с изпълнението на настоящия договор, следва да бъде указано, че разходът се извършва по споразумение HOME/2016/ISFB/AG/EMAS/0046 „Укрепване на капацитета свързан с миграционния натиск на външните граници на Р България”, поддейност 6: „Укрепване на капацитета за гранично наблюдение” по Фонд „Вътрешна сигурност” – Спешни мерки.

(4) При промяна на банковата сметка, Изпълнителят се задължава незабавно да уведоми за това Възложителя, като му посочи новата си банкова сметка.

(5) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности преди отстраняване на всички недостатъци, установени с двустранно подписан констативен протокол. Отстраняването на недостатъците е за сметка на ИЗПЪЛНИТЕЛЯ.
(6) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

(7) Разплащанията по ал. 6 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

   (8) Към искането по ал. 7 изпълнителят предоставя становище, от което да е видно дали оспорва плащанията или част от тях като недължими.

(9) Възложителят има право да откаже плащане по ал. 6, когато искането за плащане е оспорено, до момента на отстраняване на причината за отказа.

(Забележка: клаузите от ал. 6 до ал. 9 се отнасят само за приложимите случаи при ползване на подизпълнител/и) 

VІІ. НЕУСТОЙКИ

Чл. 17. При забава на доставката по този договор, Изпълнителят дължи неустойка в размер на 0,05 % от стойността й за всеки просрочен ден, но не повече от 20 % (двадесет на сто) от общата цена по чл. 15, ал. 1.

Чл. 18. При лошо изпълнение, Изпълнителят дължи неустойка в размер на 5 % (пет на сто) от стойността на некачествените изделия.


Чл. 19. При частично неизпълнение, Изпълнителят дължи неустойка в размер на 5 % (пет на сто) от стойността на неизпълнената част. 

Чл. 20. Ако е в забава за плащане Възложителят дължи неустойка в размер на законната лихва върху неизплатената в срок сума.


Чл. 21. (1) Изпълнителят дължи неустойка в размер на 20 % (двадесет на сто) от общата цена  по чл. 15, ал. 1 от този договор при пълно виновно неизпълнение на обществената поръчка.


(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 %  (двадесет на сто) от общата цена по чл. 15, ал. 1 от този договор.

Чл. 22. (1) За дължимия размер на съответната неустойка по този договор изправната страна съставя протокол и го предоставя на неизправната страна. В срок от десет работни дни от датата на получаване на протокола, неизправната страна заплаща по посочена от изправната страна банкова сметка дължимата неустойка.

(2) Предвидените неустойки в договора обезпечават изпълнението на задълженията на всяка от страните и имат характера на предварително определено от страните обезщетение за вредите, които изправната страна би претърпяла при евентуално неизпълнение на задълженията на неизправната страна, без да е нужно тези вреди да се доказват, както и на санкция за неизпълнение на задълженията на неизправната страна.

(3) Предвидените в договора неустойки имат действие и в случай на разваляне или прекратяване на настоящия договор.

Чл. 23. Страните по този договор запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.  

VІІІ. НЕПРЕОДОЛИМА СИЛА

Чл. 24. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.

(5) Не е налице непреодолима сила, ако съответното обстоятелство се е случило вследствие на неположена дължима грижа  от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира. 

(7) Ако непреодолимата сила продължи повече от 100 (сто) дни и няма признаци за скорошното й преустановяване, Възложителят има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението, той има право да прекрати договора едностранно като писмено уведоми другата страна.

ІХ. ГАРАНЦИЯ ЗА ИЗПЪЛНЕНИЕ

Чл. 25. (1) Гаранцията за изпълнение на договора е в размер на 5 % (пет на сто) от стойността му или ....... (словом) лв.
(2) 20 %.(двадесет на сто) от гаранцията за изпълнение е предназначена за обезпечаване на задълженията на изпълнителя в рамките на гаранционния срок по чл. 11.

(3) Гаранцията за изпълнение на договора се представя от Изпълнителя по формата на парична сума, банкова гаранция или застраховка, която обезпечава изпълнението чрез покритие на отговорността на Изпълнителя.

(4) Гаранцията, представена във вид на парична сума, се внася по IBAN: : BG09BNBG96613300146201, BIC код: BNBGBGSD, БНБ на името на „Министерство на вътрешните работи“.

(5) Когато гаранцията за изпълнение на договора е под формата на банкова гаранция, то тя е безусловна, неотменяема, предоставена в оригинал преди подписването на договора, покриваща 100 % стойността на гаранцията за изпълнението му, със срок на валидност - не по-малък от срока за изпълнение на договора, включващ и 24-месечния гаранционен срок, съгласно чл. 11, ал. 1, т. 1 плюс 30 (тридесет) дни. Когато договора не бъде изпълнен в договорения краен срок, Изпълнителят е длъжен да удължи срока на банковата гаранция или да предостави на Възложителя нова банкова гаранция с валидност за срока на изпълнение на договора, включващ и 24-месечния гаранционен срок, съгласно чл.11, ал.1, т. 1 плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви искане пред банката за усвояване на гаранцията в пълен размер.

(6) Когато гаранцията за изпълнение е застраховка, се представя оригиналът й, покриваща 100 % от стойността на гаранцията за изпълнение и със срок на валидност крайния срок на изпълнение на договора, включващ и 24-месечния гаранционен срок, съгласно чл.11, ал.1, т. 1 плюс 30 (тридесет) дни. Когато договора не бъде изпълнен в договорения краен срок, Изпълнителят е длъжен да удължи срока на предоставената застраховка или да предостави на Възложителя нова застраховка с валидност – срока на изпълнение на договора, включващ и 24-месечния гаранционен срок, съгласно чл.11, ал.1, т. 1 плюс 30 (тридесет) дни, не по-късно от 5 (пет) работни дни преди изтичане срока на застраховката. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за изплащане на застраховката в пълен размер. Условията по застраховката се съгласуват с Възложителя. 

 (7) Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие на договора, са за сметка на Изпълнителя. 

(8) Гаранцията за изпълнение на договора се освобождава, както следва:

1. 80 % в срок от 30 (тридесет) дни след извършена и приета от Възложителя доставка, по чл.10, ал.3; 

2. останалите 20 % в срок от 30 (тридесет) дни след изтичане на 24-месечния срок по чл. 11, ал. 1, т. 1 за доставката.
(9) Възложителят задържа гаранцията за изпълнение на договора в пълен размер, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(10) Възложителят усвоява гаранцията за изпълнение в пълен размер при пълно виновно неизпълнение на поръчката, както и при разваляне на договора по вина на Изпълнителя.

(11) Възложителят има право да удържи от стойността на пълния размер на гаранцията за изпълнение размера на начислените неустойки по този договор.

X. КАЧЕСТВО
Чл.26. (1) Качеството на доставката следва да отговаря на техническите характеристики от Техническото предложение на ИЗПЪЛНИТЕЛЯ и да е в пълно съответствие с изискванията на Техническата спецификация – Приложение № 1 на ВЪЗЛОЖИТЕЛЯ.

(2) ИЗПЪЛНИТЕЛЯТ гарантира, че стоките предмет на доставката са нови и неизползвани.

(3) Доставката следва да е придружена с инструкция за експлоатация на български език за всяко изделие.

XI. КОНФИДЕНЦИАЛНОСТ
Чл. 27. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

Чл. 28. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 29. ВЪЗЛОЖИТЕЛЯТ и ИЗПЪЛНИТЕЛЯТ гарантират конфиденциалност при използването на предоставените документи, материали и информация по договора, като не ги предоставя на трети лица, освен ако тези трети лица имат законово основание за това.
XII.ИНФОРМАЦИЯ И ПУБЛИЧНОСТ

Чл.30. (1) ИЗПЪЛНИТЕЛЯТ се задължава и за поставянето и вида на визуалната идентификация, съгласно ДЕЛЕГИРАН РЕГЛАМЕНТ (ЕС) № 1048/2014 НА КОМИСИЯТА от 30 юли 2014 година за определяне на мерки за информиране и популяризиране, насочени към обществеността, и на мерки за информиране на бенефициерите РЕГЛАМЕНТ ЗА ИЗПЪЛНЕНИЕ (ЕС) № 1049/2014 НА КОМИСИЯТА от 30 юли 2014 година относно техническите характеристики на мерките за информиране и популяризиране съгласно Регламент (ЕС) № 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи.

(2) Оформянето на стикерите се съгласува предварително с Възложителя.
(3) Документите, изготвяни по обществената поръчка да бъдат визуализирани със следния стикер:
	
	ФОНД „ВЪТРЕШНА СИГУРНОСТ“ - СПЕШНИ МЕРКИ

HOME/2016/ISFB/AG/EMAS/0046
	


XIII. СЧЕТОВОДНА ОТЧЕТНОСТ, ПРОВЕРКИ И ОДИТ
Чл. 31. (1) ИЗПЪЛНИТЕЛЯТ е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

(2) ИЗПЪЛНИТЕЛЯТ съхранява и предоставя всяка изискана от ВЪЗЛОЖИТЕЛЯ, националните и европейските компетентни органи, както и от други лица и органи, имащи право на проверка или одит, информация относно изпълнението на този договор в срок до 5 (пет) години от приключване на договора.

(3) ИЗПЪЛНИТЕЛЯТ приема, че националните компетентни органи и европейските компетентни органи могат да извършват одит директно чрез свои служители или оторизирани лица. Този одит може да бъде извършван през периода на изпълнение на договора, до извършване на окончателното плащане и след това/по всяко време. Когато е намерено за подходящо, констатациите от одита могат да доведат до възстановяване на суми от ИЗПЪЛНИТЕЛЯ.

(4) ИЗПЪЛНИТЕЛЯТ се задължава да дава достъп на служители на националните компетентни органи, на европейските компетентни органи или оторизирани от тях лица до сгради и помещения, където са се провеждали дейности по договора, както и до цялата информация, включително и на електронен носител, необходима за извършване на одит.
ХIV. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 32. (1) Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  

(2) При обстоятелства, които правят невъзможно или затрудняват изпълнението на поръчката при договорените условия, страните могат чрез двустранно писмено споразумение да променят производителя на готовите изделия и вложените материали, при условие че готовите изделия и вложените материали са със същите или по-добри характеристики, посочени в техническото предложение на изпълнителя. Съответствието на готовите изделия и вложените материали на новия производител с изискванията на възложителя се доказва от изпълнителя с документите и мострите съгласно раздел „Доказателства за съответствие с изискванията на Възложителя” от Техническата спецификация на Възложителя, приложение към настоящия договор.

(3) Възложителят има право при промяна на нормативната уредба, регламентираща униформеното облекло и отличителните знаци на държавните служители в МВР, едностранно с писмено уведомление до другата страна да променя надписите и отличителните знаци и количествата на отделните артикули, като увеличава или намалява количеството на един артикул за сметка на друг артикул, без да променя общото количество на изделията, техническите им параметри и договорените цени.
Чл. 33. Този договор се прекратява:
1. с изпълнение на задълженията на страните по него, включително задълженията по време на гаранционния срок на изделията;
2. по взаимно съгласие между страните, изразено чрез подписване на двустранно споразумение;

3. едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация; 

4. едностранно от Възложителя с писмено уведомление до другата страна, когато установи, че тя ползва подизпълнители при изпълнение на договора. (когато с договора е допуснато ползване на подизпълнители от Изпълнителя при изпълнение на поръчката, т. 4  се променя така:

4. едностранно от Възложителя с писмено уведомление до другата страна, когато установи, че тя ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора.);
5. едностранно от Възложителя с 10-дневно писмено предизвестие до  другата страна, когато Изпълнителят не изпълни задължението си, посочено в чл. 25, ал. 5, изречение второ от този договор и ал. 6, изречение второ от този договор. 

6. в случаите по чл. 118, ал. 1 от ЗОП.

7. При констатирани нередности по смисъла на европейското законодателство и/или  конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
Чл. 34. (1) Всяка от страните може да развали този договор с едностранно 30 (тридесет)-дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна. 

(2) Възложителят може да прекрати договора с писмено уведомление без предизвестие до другата страна, когато Изпълнителят забави изпълнение на задължение по този договор с повече от 15 (петнадесет) дни.

ХV. ЗАКЛЮЧИТЕЛНИ РАЗПОРЕДБИ
Чл. 35. (1) Всички заявки, уведомления между страните, които ще бъдат отправяни по този договор са валидни, ако са извършени в писмен вид на български език и са изпратени по факс или с препоръчана поща с обратна разписка, или по друг начин, удостоверяващ уведомяването на другата страна, на следния адрес:
1. за Възложителя: гр. София, ул. „Княз Борис I” № 124, тел. ........................., факс .................., e-mail:............................

 2. за Изпълнителя: …………………………………………………………………………
(2) Всяка страна по този договор е длъжна в 3-дневен срок от промяна на адреса/факса по ал.1 да уведоми другата за настъпилата промяна и да посочи новия си адрес/факс за кореспонденция.

(3) Ако страната по договора не изпълни задълженията си по ал. 2 се счита, че уведомленията  по ал. 1 са връчени редовно.

Чл. 36. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София.

Чл. 37. Неразделна част от този договор са следните приложения, предоставени от Изпълнителя в офертата му за участие в процедурата за възлагане на обществената поръчка, въз основа на която е определен за Изпълнител:

1. Приложение № ….. – Техническа спецификация; 
2.
Приложение №….. - Техническото предложение на ИЗПЪЛНИТЕЛЯ, подадено в процедурата за възлагане на обществена поръчка - .........стр.;

3. Приложение № ….. - Ценово предложение на ИЗПЪЛНИТЕЛЯ, подадено в процедурата за възлагане на обществена поръчка -  ........стр.;
4. Таблица с обмерни данни.
За неуредените въпроси в този договор се прилага законодателството на Република България. 

Този договор се състави и подписа в три еднакви оригинални екземпляра – два за Възложителя и един за Изпълнителя. 
	ЗА ВЪЗЛОЖИТЕЛЯ:

1. ...........................................................................

 (подпис и печат) 

ДИРЕКТОР НА ДУССД –МВР:

ЕМИЛ ШУШКОВ
...............................

Дата на подписване: 

2. ............................................................................

(подпис)

ЛИЦЕ, ОТГОВОРНО ЗА СЧЕТОВОДНИТЕ ЗАПИСВАНИЯ:

............................................

...............................

Дата на подписване: 


	ЗА ИЗПЪЛНИТЕЛЯ:

. ...........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 




Забележка: Проектът на този договор се допълва с всички предложения от офертата на определения изпълнител на обществената поръчка.

